Slyvinis ūsuotėlis

Slyvinis ūsuotėlis (Tetrops praeusta L.) – ūsuočių (Cerambycidae) šeimos vabalas. Mažas, 3 – 4 mm dydžio. Vienas mažiausių Lietuvos ūsuočių. Kūnas juodas, antsparniai geltoni, antsparnių viršūnė dažniausiai tamsi. Kojos geltonos. Vabalo viršus apaugęs švelniais balsvai gelsvais plaukeliais. Priešnugarėlė su ryškia skersine įsmauka.

Lervos vystosi vaismedžių ir kitų erškėtinių augalų plonose šakutėse.

Vystymosi trukmė vieneri metai.

Suaugėliai skraido pavasarį ir vasarą.

Paplitimas 
Rūšis paplitusi visoje Europoje. Taip pat aptinkamas ir Šiaurės Afrikoje. Žmonių įvežtas į Šiaurės Ameriką.

Lietuvoje neretas.

Taip pat skaitykite 
Ūsuočiai
Lietuvoje gyvenantys ūsuočiai

Nuorodos 
Tetrops praeusta (L.) (Coleoptera: Cerambycidae), a potential pest? (pdf)
zin.ru Ūsuočio nykštuko nuotraukos

Ūsuočiai